ai4bharat/Pralekha huggingface dataset:
संस्कृति मंत्रालय
भारत राष्ट्रीय अभिलेखागार की पुस्तक पाठन श्रृंखला का दूसरा सत्र ‘आर्काइव्ज रीड्स’ आयोजित
समृद्ध अभिलेखीय दस्तावेजों की प्रस्तुति
पुस्तक पाठन श्रृंखला के दूसरे सत्र ‘आर्काइव्ज रीड्स’ का भारत राष्ट्रीय अभिलेखागार  ने आज यहां आयोजन किया। आयोजन में लेखक और जवाहर लाल नेहरू विश्वविद्यालय के पूर्व शिक्षक प्रोफेसर दीपक कुमार ने अपने प्रकाशन ‘त्रिशंकु नेशन-मेमोरी, सेल्फ एंड सोसायटी इन कंटेम्पोरेरी इंडिया’ का पाठन किया।
इस अवसर पर एनएआई के महानिदेशक श्री प्रीतम सिंह ने कहा कि एनएआई में उपलब्ध समृद्ध अभिलेखीय दस्तावेज छात्रों, शोधकर्ताओं, इतिहासकारों और लेखकों के लिए शानदार सामग्री हैं। उन्होंने कहा कि इस पुस्तक पाठन श्रृंखला से लोगों में अभिलेखीय जागरूकता पैदा करने में मदद मिलेगी और प्रसिद्ध इतिहासकार तथा युवा पाठकों के बीच नजदीकी बढ़ेगी।
लेखक प्रोफेसर दीपक कुमार ने पिछले 15 वर्षों के दौरान राष्ट्रीय अभिलेखागार से राष्ट्रीय मामलों, राजनीति, मौसम विज्ञान और विभिन्न अन्य विषयों की लगभग 4500 फाइलें उन्हें देखने को मिलीं। इससे उन्हें कई पुस्तकें लिखने में सहायता मिली। लेखक ने एनएआई के प्रति गहरी भावना व्यक्त करते हुए कहा कि यहां विभिन्न क्षेत्रों से संबंधित समृद्ध सामग्री मौजूद है। उन्होंने एनएआई से आग्रह किया कि वह देश के ऐतिहासिक रूप से महत्वपूर्ण संगठनों के निजी दस्तावेजों को भी संरक्षित करने पर विचार करे।
‘त्रिशंकु नेशन-मेमोरी, सेल्फ एंड सोसायटी इन कंटेम्पोरेरी इंडिया’ में समकालीन भारत की स्थिति प्रस्तुत की गई है। त्रिशंकु राष्ट्र एक ऐसे देश का ब्यौरा पेश करता है, जिसमें विरोधाभास हैं और आकादमिक दृष्टिकोण से सामाजिक इतिहास का ब्यौरा प्रस्तुत किया गया है। इसके तहत जाति, धर्म, साम्प्रदायिकता, शासन, भ्रष्टाचार, शिक्षा, विज्ञान, संस्कृति के विषय में ऐतिहासिक आधार पर ब्यौरा प्रस्तुत किया गया है, जो पिछले पांच दशकों से संबंधित है।
‘आर्काइव्ज रीड्स’ पुस्तक पाठन श्रृंखला की शुरूआत 23 फरवरी, 2018 को की गई थी, ताकि लोगों में अभिलेखीय जागरूकता पैदा करने में मदद मिले और प्रसिद्ध इतिहासकार तथा युवा पाठकों के बीच नजदीकी बढ़े।
जल शक्ति मंत्रालय
जल संसाधन, नदी विकास और गंगा संरक्षण विभाग के सचिव, श्री पंकज कुमार ने ‘स्वच्छता ही सेवा’ अभियान के तहत विभाग की विभिन्न गतिविधियों की प्रगति समीक्षा की
स्वच्छता ही सेवा , 2023 अभियान के अंतर्गत, जल शक्ति मंत्रालय के जल संसाधन, नदी विकास और गंगा संरक्षण विभाग के सचिव, श्री पंकज कुमार ने राष्ट्रव्यापी अभियान की सफलता हेतु विभाग द्वारा अपनाई गई विभिन्न गतिविधियों के कार्यान्वयन की प्रगति/स्थिति की समीक्षा के लिए एक बैठक की अध्यक्षता की। विभाग द्वारा अभियान के तहत अब तक कुल 161 गतिविधियाँ/कार्यक्रम किये गये हैं, जिनमें लगभग 7232 लोगों ने भाग लिया। इसमें श्रमदान में 2066 और सामूहिक लामबंदी में 2481 लोगों की भागीदारी रही, एसएचएस अभियान के लिए 14,178 मानव श्रम घंटों का योगदान किया गया। विभाग दैनिक आधार पर गतिविधियों को एसएचएस पोर्टल https://swachhभारतmission.gov.in/ पर अपलोड कर रहा है।
‘कचरा मुक्त भारत’ थीम वाले एसएचएस अभियान के तहत संपूर्ण सरकारी दृष्टिकोण का पालन करते हुए, जल शक्ति मंत्रालय ने अपने संगठनों जल संसाधन, नदी विकास और गंगा संरक्षण विभाग के माध्यम से स्वच्छता अभियान पर ध्यान केंद्रित करते हुए तिथि-वार कार्य योजना विकसित की है ताकि विभाग के अंतर्गत प्रत्येक संगठन के क्षेत्रीय कार्यालय के माध्यम से अभियान के उद्देश्यों को प्राप्त करने में महत्वपूर्ण योगदान किया जा सके।
विभाग ने अभियान की थीम के अनुरूप निम्नलिखित विशिष्ट गतिविधियों का चयन किया था:
- राष्ट्रीय स्वच्छ गंगा मिशन  और राष्ट्रीय नदी संरक्षण निदेशालय  द्वारा घाटों और आस-पास के क्षेत्रों की सफाई की जा रही है।
- राज्य सरकारों के सहयोग से केंद्रीय जल आयोग  द्वारा बांधों और आसपास के क्षेत्रों में सफाई  की जा रही है।
- विभाग के विभिन्न संगठनों के मुख्यालयों के पास नदी तटों की सफाई की जा रही है।
आयुष
भारतीय आयुष क्षेत्र 2023 तक वैश्विक स्तर पर अपनी बाजार हिस्सेदारी बढ़ाकर 23 बिलियन अमेरिकी डॉलर का कर लेगा: सर्बानंद सोनोवाल
केन्द्रीय आयुष तथा पत्तन, पोत परिवहन और जलमार्ग मंत्री ने आज नागपुर में आयुर्वेद व्यासपीठ के रजत जयंती समारोह के समापन कार्यक्रम में भाग लिया।
इस कार्यक्रम में गोवा के मुख्यमंत्री श्री प्रमोद सावंत, आरएसएस प्रमुख श्री मोहन भागवत सहित आयुर्वेद के अन्य प्रमुख चिकित्सक, वैद्य और आयुष मंत्रालय के अधिकारी भी शामिल हुए।
इस अवसर पर बोलते हुए, श्री सर्बानंद सोनोवाल ने कहा, “आयुर्वेद उन बेहतरीन पद्धतियों में से एक है जो पांच हजार साल से अधिक की हमारी समृद्ध विरासत से उभरी है। प्रधानमंत्री श्री नरेन्द्र मोदी द्वारा ‘वोकल फॉर लोकल’ के आह्वान ने मानव जीवन को समृद्ध बनाने के व्यापक अनुभवों के साथ भारतीय पारंपरिक पद्धतियों को बढ़ावा दिया है। अन्य पारंपरिक औषधीय पद्धतियों के साथ-साथ आयुर्वेद की व्यापक स्वीकार्यता ने वैश्विक स्तर पर आयुष क्षेत्र को बढ़ावा दिया है और हमारा यह मानना है कि भारतीय आयुष क्षेत्र 2023 तक कम से कम 23 बिलियन अमेरिकी डॉलर के बाजार पर अपना कब्जा जमा लेगा। आयुष मंत्रालय हमारे आयुष क्षेत्र को वांछित समय सीमा के भीतर इस लक्ष्य तक पहुंचने में समर्थ बनाने के लिए कई पहल भी कर रहा है।”
केन्द्रीय मंत्री ने कहा, “आयुर्वेद व्यासपीठ 25 वर्षों से निस्वार्थ भाव से राष्ट्र की सेवा करने के लिए प्रतिबद्ध है। हम आयुर्वेद के बारे में जागरूकता पैदा करने में इस संस्थान द्वारा निभाई गई महती भूमिका को स्वीकार करते हैं। यह बेहद महत्वपूर्ण है कि शिक्षा, अनुसंधान, वैज्ञानिक जांच के साथ-साथ आयुर्वेद का प्रचार-प्रसार तर्कसंगत एवं वैज्ञानिक मूल्यांकन प्रक्रिया के अनुरूप किया जाए। मैं विशेषज्ञों, वैद्यों, दवा निर्माताओं और इस क्षेत्र से जुड़े सभी लोगों से इस दिशा में काम करने और उत्कृष्टता के लिए प्रयास करने का आह्वान करता हूं।”
स्वास्थ्य एवं परिवार कल्याण मंत्रालय
कोविड-19 टीकाकरणः मिथक बनाम तथ्य
राज्यों/केंद्र शासित प्रदेश को वैक्सीन की खुराक की आपूर्ति एक महीने में विभिन्न शेड्यूल में अग्रिम आवंटन के अनुसार की जाती है
वास्तव में जनवरी 2021 से 31 जुलाई 2021 तक 516 मिलियन से अधिक खुराक की आपूर्ति की जाएगी
भारत ने दी गई 440 मिलियन खुराकों का लैंडमार्क पार किया, तेज गति से विश्व में सबसे बड़ी संख्या हासिल की गई
भारत सरकार कोविड-19 महामारी के खिलाफ लड़ाई में सबसे आगे रही है। टीकाकरण जांच, ट्रैक, इलाज और कोविड-उपयुक्त व्यवहार सहित महामारी से लड़ने के लिए भारत सरकार की पांच सूत्री रणनीति का एक अभिन्न घटक है।
हाल ही में कुछ मीडिया रिपोर्टें आई हैं जिनमें आरोप लगाया गया है कि भारत आधा बिलियन खुराक देने के 2021 के अंत जुलाई का लक्ष्य चूक जाएगा। रिपोर्टों में यह भी उल्लेख किया गया है कि सरकार ने मई 2021 में कहा था कि वह जुलाई 2021 के अंत तक 516 मिलियन शॉट्स उपलब्ध कराएगी। ये रिपोर्टें गलत हैं और तथ्यों को स्पष्ट रूप से गलत तरीके से प्रस्तुत किया गया है।
हो सकता है कि 516 मिलियन वैक्सीन की खुराक के आंकड़ों को विभिन्न स्त्रोतों से उठाया गया हो, जिन्होंने जनवरी 2021 से जुलाई 2021 के अंत तक वैक्सीन की खुराक की संभावित उपलब्धता के बारे में सूचित किया। तथ्य यह हैं कि जनवरी 2021 से 31 जुलाई 2021 तक कुल 516 मिलियन से अधिक वैक्सीन की खुराक की आपूर्ति की जाएगी।
यह उल्लेख करना भी उचित है कि राज्यों/केंद्र शासित प्रदेशों को वैक्सीन की खुराक की आपूर्ति अग्रिम आवंटन और उन्हें दी गई अग्रिम सूचना के अनुसार जाती है। महीने भर में विभिन्न शेड्यूल में टीके की आपूर्ति की जाती है। इसलिए एक खास महीने के अंत तक 516 मिलियन खुराकों की उपलब्धता का अर्थ यह नहीं है कि उस महीने तक आपूर्ति की जाने वाली प्रत्येक खुराक का सेवन किया जाएगा/खुराक दी जाएगी। सप्लाई प्रक्रियारत होगी, जो अगले कुछ दिनों तक तब तक उपलब्ध होनी चाहिए जब तक टीके की आपूर्ति नहीं हो जाती।
आज की स्थिति में एक जनवरी, 2021 से अब तक राज्यों/केंद्र शासित प्रदेशों को कुल 457 मिलियन खुराकों की आपूर्ति की गई है और 31 जुलाई तक अतिरिक्त 60.3 मिलियन खुराकों की सप्लाई किए जाने की संभावना है। यह जनवरी 2021 से 31 जुलाई 2021 तक आपूर्ति की गई कुल 517 मिलियन खुराक होगी।
इस बात की सराहना की जानी चाहिए कि भारत ने दी गई 440 मिलियन  खुराकों के लैंडमार्क को पार कर लिया है, जो विश्व में हासिल की गई सबसे बड़ी संख्या है और इसे काफी तेज गति से भी किया गया है। इनमें से 9.60 करोड़ ऐसे मामले हैं जिनमें दोनों खुराकें दी गई हैं।
जून 2021 में कुल 11.97 करोड़ खुराक दी गई थी। इसी प्रकार जुलाई 2021  महीने के लिए कुल 10.62 करोड़ खुराक पहले ही दी जा चुकी है।
सरकार का प्रयास है कि कोविड टीकों की उपलब्धता के अनुसार कम से कम समय में पात्र नागरिकों को टीकाकरण उपलब्ध करा दिया जाए।
सूचना और प्रसारण मंत्रालय
‘गुरुजन’ 15वीं-16वीं सदी के असमिया महापुरुष श्रीमंत शंकरदेव को एक संगीतमय श्रद्धांजलि है
मुझे ऐसा लगा कि मुझे शंकरदेव के संदेश का प्रचार-प्रसार न केवल भारत, बल्कि पूरी दुनिया में करने की जरूरत है: निर्देशक सुदीप्तो सेन
आईएफएफआई 53 में भारतीय पैनोरमा खंड के तहत गैर-फीचर फिल्म ‘गुरुजन’ दिखाई गई
‘गुरुजन 15वीं-16वीं शताब्दी के असमिया महापुरुष श्रीमंत शंकरदेव को एक संगीतमय श्रद्धांजलि है।’
निर्देशक सुदीप्तो सेन ने कहा, ‘असम के साथ-साथ पूर्वोत्तर भारत के अन्य हिस्सों के लोग भी शंकरदेव को गुरुजन  कहते हैं।’ वह आज गोवा में आईएफएफआई 53 में पीआईबी द्वारा मीडिया और महोत्सव प्रतिनिधियों के साथ आयोजित संवाद में बोल रहे थे।
सुदीप्तो सेन ने कहा कि शंकरदेव न केवल एक भक्ति संत के रूप में, बल्कि एक अभूतपूर्व लेखक और संगीतकार के रूप में भी उभर कर सामने आए। उन्होंने ‘ब्रजवली’ नामक एक नई साहित्यिक भाषा को विकसित करने में भी मदद की।
53वें आईएफएफआई, गोवा में ‘इफ्फी टेबल टॉक’ में निर्देशक सुदीप्तो सेन
प्रसिद्ध फिल्म निर्माता ने कहा कि उन्होंने महसूस किया कि इस बारे में जागरूकता की भारी कमी है कि यहां तक कि यूरोपीय पुनर्जागरण से कुछ सदी पहले ही हमारे देश में ‘भक्ति’ आंदोलन के रूप में सुधारवादी पुनरुत्थान देखने को मिल गया था।
‘इफ्फी टेबल टॉक’ में निर्देशक सुदीप्तो सेन
‘गुरुजन’ बनाने के पीछे की प्रेरणा को साझा करते हुए सुदीप्तो सेन ने कहा, ‘मुझे ऐसा लगा कि मुझे शंकरदेव के संदेश का प्रचार-प्रसार न केवल भारत, बल्कि पूरी दुनिया में करने की जरूरत है। मैंने इस गैर-फीचर फिल्म के जरिए उन्हें एक संगीतमय श्रद्धांजलि दी है।’
गैर-फीचर फिल्म 'गुरुजन' का पोस्टर
गोवा में फिलहाल जारी 53वें भारतीय अंतर्राष्ट्रीय फिल्म महोत्सव के भारतीय पैनोरमा खंड के तहत ‘गुरुजन’ दिखाई गई।
सारांश:
15वीं-16वीं सदी के वैष्णव संत, श्रीमंत शंकरदेव एक धार्मिक नेता और सुयोग्य समाज सुधारक थे। उन्होंने समाज को जाति व्यवस्था और कठोर धार्मिक प्रथाओं के चंगुल से मुक्त करने के लिए अथक संघर्ष किया। अपने स्वभाव से बेहद प्रगतिशील एवं दूरदर्शी, श्रीमंत शंकरदेव भारतवर्ष में एक समतावादी समाज का निर्माण करना चाहते थे। फिल्म गुरुजन, जैसाकि उनके अनुयायी उन्हें मानते हैं, में उनकी जीवनी को संगीतमय रूप में प्रस्तुत किया गया है। इस फिल्म के माध्यम से अक्सर भगवान विष्णु के अवतार के रूप में माने जाने वाले इस महान व्यक्तित्व को समझना एक अनूठा अनुभव है।
कलाकार एवं निर्माण:
निर्देशक: सुदीप्तो सेन
निर्माता: इंदिरा गांधी राष्ट्रीय कला केंद्र
पटकथा: सुदीप्तो सेन, रिया मुखर्जी
छायांकन: आशीष कुमार, शोभिक मल्लिक
संपादन: हिमाद्री शेखर भट्टाचार्य
2022 | अंग्रेजी | रंगीन | 50 मिनट
निर्देशक के बारे में:
सुदीप्तो सेन एक भारतीय फिल्मकार हैं, जो द अदर वेल्थ , द लास्ट मोंक , अखनूर , लखनऊ टाइम्स  और आसमा  जैसी फिल्मों के सफल अंतरराष्ट्रीय सह-निर्माण और विभिन्न फिल्म महोत्सवों में उनको प्रदर्शित करने में संलग्न रहे हैं।
पूरी बातचीत यहां देखें:
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 279वां दिन
भारत का कुल टीकाकरण कवरेज 100 करोड़ की उपलब्धि के पार पहुंचा
आज शाम 7 बजे तक 56 लाख से ज्यादा टीके की खुराक दी गई
भारत का कोविड-19 टीकाकरण कवरेज आज 100 करोड़  की उपलब्धि के पार पहुंच गया है। भारत ने इस ऐतिहासिक उपलब्धि का उत्सव केंद्रीय स्वास्थ्य मंत्री मनसुख मांडविया ने राजधानी दिल्ली के लाल किले में एक फिल्म और गीत को जारी करने के साथ मनाया।
आज शाम 7 बजे तक 56 लाख  से ज्यादा टीके की खुराक दी जा चुकी है। देर रात तक दिनभर की अंतिम रिपोर्ट तैयार होने के साथ ही दैनिक टीकाकरण की संख्या बढ़ने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10377801
|
|
दूसरी खुराक
|
|
9117696
|
|
एफएलडब्ल्यू
|
|
पहली खुराक
|
|
18368605
|
|
दूसरी खुराक
|
|
15634516
|
|
18-44 साल उम्र समूह
|
|
पहली खुराक
|
|
402027196
|
|
दूसरी खुराक
|
|
119796260
|
|
45-59 साल उम्र समूह
|
|
पहली खुराक
|
|
170628046
|
|
दूसरी खुराक
|
|
88971251
|
|
60 साल से अधिक
|
|
पहली खुराक
|
|
107374992
|
|
दूसरी खुराक
|
|
62733097
|
|
लगाई गई कुल पहली खुराक
|
|
709110871
|
|
लगाई गई कुल दूसरी खुराक
|
|
296252820
|
|
कुल
|
|
1005363691
जनसंख्या प्राथमिकता समूहों के आधार पर टीकाकरण अभियान में आज की उपलब्धि इस प्रकार है:
|
|
दिनांक : 21 अक्टूबर, 2021 
|
|
एचसीडब्ल्यू
|
|
पहली खुराक
|
|
95
|
|
दूसरी खुराक
|
|
8670
|
|
एफएलडब्ल्यू
|
|
पहली खुराक
|
|
184
|
|
दूसरी खुराक
|
|
26790
|
|
18-44 साल उम्र समूह
|
|
पहली खुराक
|
|
1670915
|
|
दूसरी खुराक
|
|
2190340
|
|
45-59 साल उम्र समूह
|
|
पहली खुराक
|
|
444835
|
|
दूसरी खुराक
|
|
685860
|
|
60 साल से अधिक
|
|
पहली खुराक
|
|
231348
|
|
दूसरी खुराक
|
|
352948
|
|
लगाई गई कुल पहली खुराक
|
|
2347377
|
|
लगाई गई कुल दूसरी खुराक
|
|
3264608
|
|
कुल
|
|
5611985
देश के सबसे जोखिम भरे जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा की जाती है और उच्चतम स्तर पर निगरानी की जाती है।
कोयला मंत्रालय
कोयला मंत्रालय ने "आजादी का अमृत महोत्सव आइकॉनिक वीक" समारोह के हिस्से के रूप में "कोयला खनन में पर्यावरण एवं सामाजिक स्थिरता" विषय पर एक वार्ता का आयोजन किया
देश की स्वतंत्रता के 75 वर्ष पूरे होने का जश्न मनाने और जबकि भारत अमृत काल में प्रवेश कर चुका है, ऐसे में कोयला मंत्रालय "आजादी का अमृत महोत्सव आइकॉनिक वीक" समारोह के हिस्से के रूप में 7 से 11 मार्च 2022 तक पूरे देश में विशेष कार्यक्रम तथा गतिविधियां आयोजित कर रहा है।
आइकॉनिक वीक समारोह का उत्सव आज अपने दूसरे दिन में आइडिया @75 की थीम के साथ आगे बढ़ गया। सड़क परिवहन और राजमार्ग मंत्रालय के अंतर्गत एनएचएआई के सलाहकार  डॉ अशोक जैन ने कोयला सचिव और मंत्रालय तथा सीपीएसयू के अन्य वरिष्ठ अधिकारियों की उपस्थिति में "कोयला खनन में पर्यावरण एवं सामाजिक स्थिरता" विषय पर वर्चुअल माध्यम से वार्ता में हिस्सा लिया।
दिन के दूसरे हिस्से के दौरान आइडियाज@75 शीर्षक पर नारा लेखन प्रतियोगिता का आयोजन किया गया। इस कार्यक्रम में मंत्रालय के अधिकारियों ने बड़ी संख्या में हिस्सा लिया। "आजादी का अमृत महोत्सव आइकॉनिक वीक" 11 मार्च 2022 तक जारी रहेगा, जिसमें सप्ताह भर के लिए कई कार्यक्रमों एवं गतिविधियों के आयोजन की योजना बनाई गई है।
भारत सरकार देश की आजादी के 75 साल पूरे होने पर "आजादी का अमृत महोत्सव" मना रही है, जो प्रगतिशील भारत के 75 वर्ष के सफर और इसके शानदार इतिहास को प्रदर्शित करता है। "आजादी का अमृत महोत्सव" की आधिकारिक यात्रा 12 मार्च, 2021 को शुरू हुई थी, जिससे हमारी स्वाधीनता की 75वीं वर्षगांठ के लिए 75-सप्ताह की उलटी गिनती शुरू हुई और यह 15 अगस्त 2023 को जाकर संपन्न होगी।
मत्स्यपालन, पशुपालन और डेयरी मंत्रालय
केन्द्रीय मत्स्य पालन, पशुपालन और डेयरी मंत्री ने गुजरात के पशुपालन और डेयरी मंत्री के साथ एक समीक्षा बैठक की अध्यक्षता की
केंद्रीय मत्स्य पालन, पशुपालन और डेयरी मंत्री की अध्यक्षता में गुजरात राज्य के पशुपालन और डेयरी मंत्री के साथ आज एक समीक्षा बैठक का आयोजन किया गया। बैठक में केंद्रीय मत्स्य पालन, पशुपालन और डेयरी राज्य मंत्री डॉ संजीव कुमार बलियान, मत्स्य पालन, पशुपालन और डेयरी राज्य मंत्री डॉ एल मुरुगन, गुजरात के पशुपालन और डेयरी मंत्री, अमूल डेयरी के प्रबंध निदेशक और केंद्र तथा राज्य सरकारों के अन्य अधिकारियों ने भी भाग लिया।
केंद्रीय मंत्रियों ने राज्य में पशुपालन और डेयरी योजनाओं के कार्यान्वयन की समीक्षा की। बैठक में पशुपालन तथा डेयरी से संबन्धित प्रस्तावों पर भी विचार विमर्श किया गया। उन्होंने राज्य में योजनाओं के क्रियान्वयन के लिए भविष्य की रूप रेखा पर भी चर्चा की।
केंद्रीय मंत्री ने कहा कि राज्य में किसानों के घर पर ही पशु स्वास्थ्य सेवाएं उपलब्ध कराने के लिए सचल पशु चिकित्सा इकाइयों  का संचालन तत्काल शुरू किया जाना चाहिए। उन्होंने कहा कि पशुओं में कृत्रिम गर्भाधान के लिए पशु सखियों को  तकनीशियन के रूप में इसके संचालन के लिए प्रशिक्षित किया जाना चाहिए। उन्होंने राष्ट्रीय पशुधन मिशन के तहत उद्यमिता योजना का अधिकतम लाभ लेने के लिए राज्य सरकार को निर्देश भी दिए।
केंद्रीय मंत्री ने गुजरात राज्य के पशु पालन और डेयरी मंत्री को सलाह दी कि पशुधन किसानों को किसान क्रेडिट कार्ड  के वितरण में तेजी लाने के लिए केंद्र सरकार के साथ समन्वय कर अभियान चलाएं। उन्होंने इस बात पर भी जोर दिया कि राज्य में सभी डेयरी सहकारी समितियों में गुणवत्ता परीक्षण उपकरण स्थापित किए जाने चाहिए ताकि राज्य के सभी उपभोक्ताओं को गुणवत्तापूर्ण दूध की आपूर्ति सुनिश्चित की जा सके।
अमूल डेयरी के प्रबंध निदेशक ने डेयरी गतिविधियों  में लगी सहायक डेयरी सहकारी समितियों और किसान उत्पादक संगठनों की योजनाओं को लागू करने के लिए भारत सरकार को धन्यवाद दिया। यह योजनाएँ डेयरी सहकारी समितियों और किसान उत्पादक संगठनों को कार्यशील पूंजी ऋण पर ब्याज सबवेंशन प्रदान कर डेयरी सहकारी समितियों और किसान उत्पादक संगठनों की पूंजी की आवश्यकताओं को पूरा करती हैं।
इसके अलावा, केंद्रीय मंत्री ने डेयरी क्षेत्र में उत्कृष्ट योगदान के लिए गुजरात सरकार की सराहना की। उन्होंने सलाह दी कि इस क्षेत्र के और बेहतर विकास के लिए, राज्य सरकार को अमूल डेयरी के साथ मिलकर केंद्र सरकार के साथ समन्वय से प्रभावी कार्य योजना तैयार करनी चाहिए।
एमजी /एएम/ डीटी
(Visitor Counter : 381
सूचना और प्रसारण मंत्रालय
‘सोल्स जर्नी’ अपने बच्चे को खो देने वाली एक मां की पीड़ा और आघात को प्रस्तुत करती है
पुरुष मात्र संख्या भर नहीं हैं, बल्कि सम्मानित सजीव व्यक्ति हैं: निर्देशक क्लाउडिया सेंट-लूस
पुरुष मात्र संख्या भर नहीं हैं, बल्कि सम्मानित सजीव व्यक्ति हैं। धन बटोरने के चक्कर में लोगों का एक वर्ग इस तथ्य को भूल जाता है और अपहरण एवं मानव तस्करी जैसे जघन्य अपराधों में लिप्त हो जाता है। गोवा में 53वें भारतीय अंतरराष्ट्रीय फिल्म महोत्सव में अंतर्राष्ट्रीय पैनोरमा के तहत दिखाई जा रही मैक्सिकन फिल्म ‘सोल्स जर्नी’ मेक्सिको में मानव तस्करी की इस बेहद संवेदनशील कहानी को प्रस्तुत करती है।
आज 'इफ्फी-टेबल टॉक्स' सत्र को संबोधित करते हुए, इस फिल्म की निर्देशक क्लाउडिया सेंट-लूस ने कहा कि यह फिल्म मानव तस्करी की व्यापक समस्या और इसके गंभीर सामाजिक प्रभावों पर प्रकाश डालती है। उन्होंने कहा, “मेक्सिको में, लोगों का एक वर्ग वास्तव में इंसान को महत्व नहीं देता है। बात यहां तक पहुंच गई है कि पालतू जानवरों की कीमत इंसानों से कहीं ज्यादा हो गई है। अधिकांश लोग वास्तव में अपने लापता पालतू जानवरों के बारे में चिंतित हैं, जोकि उनके बारे में पोस्टरों की बढ़ती संख्या से स्पष्ट होता है। लेकिन वास्तव में किसी को भी हजारों लापता लोगों, विशेष रूप से बच्चों, की कोई परवाह नहीं है।”
क्लाउडिया ने कहा कि यह फिल्म उस मनोवैज्ञानिक आघात और पीड़ा को दर्शाती है, जिसका सामना एक मां उस समय करती है जब उसके सात साल के बच्चे 'क्रिश्चियन' का अपहरण कर लिया जाता है। उन्होंने विस्तार से बताते हुए कहा, “यह फिल्म समाज की मानसिकता और न्यायिक प्रणाली की कमियों को भी उजागर करती है।”
मीडिया के साथ बातचीत करते हुए, निर्देशक ने कहा कि यह फिल्म अपने बच्चे को खो देने वाली एक मां की असहनीय क्षति व संघर्ष की मानवीय और व्यक्तिगत दृष्टि प्रस्तुत करती है।
उपस्थित लोगों को संबोधित करते हुए, निर्माता क्रिश्चियन क्रेगेल ने कहा कि टीम ने बाल तस्करी की संवेदनशील समस्या को प्रदर्शित करने का प्रयास किया है। उन्होंने कहा, “हमने अपना सर्वश्रेष्ठ प्रयास किया है ताकि यह फिल्म स्थितियों में कुछ बदलाव ला सके और इसका मानव सभ्यता पर गहरा प्रभाव पड़ सके।”
पूरी बातचीत यहां देखें:
फिल्म के बारे में: सोल्स जर्नी

निर्देशक और पटकथा लेखक: क्लाउडिया सेंट-लूस
निर्माता: क्रिश्चियन क्रेगेल
छायांकन निर्देशक: कार्लोस कोरिया
संपादन: जूलियन फेलिप, सरमिएंटो लोपेज
कलाकार: अनाजोस एल्ड्रेट एचेवारिया, अरमांडो हर्नांडेज
क्लाउडिया सेंट-लूस  एक मैक्सिकन लेखक, निर्देशक और अभिनेत्री हैं। उन्होंने ग्वाडलजारा विश्वविद्यालय से दृश्य कला में स्नातक किया। उनकी पहली फिल्म ‘द अमेजिंग कैटफिश ’ का लोकार्नो में प्रीमियर हुआ था, जहां इसे सर्वश्रेष्ठ फिल्म के लिए यंग ज्यूरी पुरस्कार मिला था। वर्ष 2022 में बर्लिनले में क्लाउडिया की फिल्म ‘द रियल्म ऑफ गॉड’ का वर्ल्ड प्रीमियर हुआ था।
सारांश
सात साल के क्रिश्चियन का उसके घर से अपहरण कर लिया जाता है। उसकी मां सोल न्याय प्रणाली द्वारा उसके मामले में बरती जा रही उदासीनता और सुस्ती को महसूस करने के बाद अपने दम पर बच्चे की खोज शुरू करती है।एमजी/एएम/आर/एसके
(Visitor Counter : 215
विज्ञान एवं प्रौद्योगिकी मंत्रालय
आईसीएमआर ने फरीदाबाद क्षेत्र में कोविड-19 परीक्षण सुविधा के रूप में डीबीटी संस्थान को दी स्वीकृति
डीबीटी- ट्रांसलेशनल स्वास्थ्य विज्ञान और प्रौद्योगिकी संस्थान, फरीदाबाद क्षेत्र में कोविड 19 की पहली और एक मात्र परीक्षण सुविधा
 अब कोविड 19 परीक्षण के लिए ईएसआईसी चिकित्सा महाविद्यालय और अस्पताल, फरीदाबाद की नैदानिक इकाई के रूप में कार्य करेगा। फरीदाबाद क्षेत्र में यह कोविड 19 के लिए पहली और एक मात्र परीक्षण इकाई होगी।
कोविड 19 की जांच के लिए कार्यबल को प्रशिक्षण देने और ईएसआई अस्पताल में क्षमता विकसित करने के लिए परख प्रयोगशाला के एक दल को दोनों संस्थानों के बीच हुआ एक समझौता ज्ञापन  उपलब्ध कराया गया। टीएचएसटीआई को केंद्रीय विज्ञान एवं प्रौद्योगिकी मंत्रालय के जैव प्रौद्योगिकी विभाग द्वारा वित्तपोषित किया गया है, वहीं ईएसआईसी चिकित्सा महाविद्यालय एवं अस्पताल, फरीदाबाद केंद्रीय श्रम एवं रोजगार मंत्रालय के अधीन एक प्रतिष्ठित चिकित्सा संस्थान है।
डीबीटी- टीएचएसटीआई की जैव परख प्रयोगशाला को डीबीटी द्वारा वित्त पोषित टीएचएसटीआई के ट्रांसलेशनल अनुसंधान कार्यक्रम के अंतर्गत स्थापित किया गया था। इसे वैक्सीनों और जैविक तत्वों के नैदानिक विकास के लिए स्थापित किया गया था। इसका उद्देश्य अच्छी नैदानिक प्रयोगशाला प्रक्रिया  में वैश्विक मानकों को लागू करना है और इन्हें वैक्सीन विकास और परीक्षण के लिए राष्ट्रीय परीक्षण और अंशशोधन प्रयोगशाला प्रत्यायन बोर्ड  से मान्यता लेने को आवेदन किया जाएगा।
विस्तार प्रक्रिया शुरू करने का फैसला लेने के बाद इस एमओयू पर भारतीय चिकित्सा अनुसंधान परिषद  ने हस्ताक्षर किए थे, जिसके तहत आईसीएमआर के अधिकार से बाहर की सरकारी प्रयोगशालाओं को जोड़ा गया और यहां पर भी परीक्षण सुविधाएं शुरू की गईं। इसमें डीबीटी, वैज्ञानिक और औद्योगिक अनुसंधान परिषद, रक्षा अनुसंधान एवं विकास संगठन और सरकार द्वारा वित्तपोषत चिकित्सा महाविद्लाय आदि शामिल हैं।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 195.19 करोड़ से अधिक टीके लगाए जा चुके हैं
12-14 आयु वर्ग में 3.51 करोड़ से अधिक खुराकें लगाई गई
भारत में कोरोना के सक्रिय मामले 47,995 हैं
पिछले 24 घंटों में 8,084 नए मामले सामने आए
स्वस्थ होने की वर्तमान दर 98.68 प्रतिशत
साप्ताहिक सक्रिय मामलों की दर 2.21 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 195.19 करोड़  से अधिक हो गया। इस उपलब्धि को 2,50,56,366 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.51 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,07,764
|
|
दूसरी खुराक
|
|
1,00,50,209
|
|
प्रीकॉशन खुराक
|
|
54,11,036
|
|
अग्रिम पंक्ति के कर्मी
|
|
पहली खुराक
|
|
1,84,20,731
|
|
दूसरी खुराक
|
|
1,76,01,591
|
||
|
प्रीकॉशन खुराक
|
|
92,14,027
|
|
12-14 वर्ष आयु वर्ग
|
|
पहली खुराक
|
|
3,51,48,286
|
|
दूसरी खुराक
|
|
1,94,72,762
|
|
15-18 वर्ष आयु वर्ग
|
|
पहली खुराक
|
|
5,98,65,545
|
|
दूसरी खुराक
|
|
4,70,00,805
|
|
18-44 वर्ष आयु वर्ग
|
|
पहली खुराक
|
|
55,76,46,418
|
|
दूसरी खुराक
|
|
49,50,53,984
|
|
प्रीकॉशन खुराक
|
|
15,39,266
|
|
45-59 वर्ष आयु वर्ग
|
|
पहली खुराक
|
|
20,33,44,863
|
|
दूसरी खुराक
|
|
19,20,24,445
|
|
प्रीकॉशन खुराक
|
|
18,25,095
|
|
60 वर्ष से अधिक आयु वर्ग
|
|
पहली खुराक
|
|
12,71,67,853
|
|
दूसरी खुराक
|
|
11,98,40,643
|
|
प्रीकॉशन खुराक
|
|
2,09,45,827
|
|
प्रीकॉशन खुराक
|
||
|
3,89,35,251
|
|
कुल
|
|
|
|
1,95,19,81,150
भारत में सक्रिय मामले आज 47,995 हैं। सक्रिय मामले, कुल पॉजिटिव मामलों के 0.11 प्रतिशत हैं।
नतीजतन, भारत में स्वस्थ होने की दर 98.68 प्रतिशत है। पिछले 24 घंटों में 4,592 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,26,57,335 हो गई है।
बीते 24 घंटे में कोरोना के 8,084 नए मामले सामने आएं।
पिछले 24 घंटों में कुल 2,49,418 जांच की गई हैं। भारत ने अब तक कुल 85.51 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 2.21 प्रतिशत है और दैनिक रूप से पुष्टि वाले मामलों की दर 3.24 प्रतिशत है।
रक्षा मंत्रालय
भारत और ऑस्ट्रेलिया के रक्षा और विदेश सचिवों के बीच तीसरी 2+2 बातचीत
भारत और ऑस्ट्रेलिया के बीच सचिव स्तर की तीसरी 2+2 बातचीत आज नई दिल्ली में हुई। भारतीय प्रतिनिधिमंडल का नेतृत्व रक्षा सचिव डॉ. अजय कुमार और विदेश सचिव श्री विजय गोखले ने किया, जबकि ऑस्ट्रेलियाई की ओर से रक्षा सचिव श्री ग्रेग मोरीआर्ती और विदेश सचिव सुश्री फ्रेंसिस एडमसन मौजूद थे।
बातचीत के दौरान द्विपक्षीय रक्षा अनुबंधों से जुड़े मुद्दों, रक्षा उद्योग के क्षेत्र में सहयोग बढ़ाने और रक्षा प्रौद्योगिकी तथा क्षेत्रीय सुरक्षा से जुड़े मुद्दों पर चर्चा की गई।
रक्षा सचिव ने दोनों देशों की सशस्त्र सेनाओं के बीच चल रहे रक्षा अनुबंधों पर संतोष व्यक्त किया तथा दोनों देशों के बीच रक्षा सहयोग और बढ़ाने की रक्षा मंत्रालय की प्रतिबद्धता की जानकारी दी।
2+2 बातचीत से पहले दोनों देशों के रक्षा सचिवों के बीच द्विपक्षीय बैठक हुई।